hy hy hy hy hy hy hy hy hy hy hy hy hy hy hy hy hy de hy hy ceb hy en ko hy hy hy hy hy hy hy hy hy hy hy hy hy hy hy hy hy hy zh hy es es tr en en hy hy hy hy hy hy hy hy hy hy hy hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
Ժամկետային զինծառայող Էդուարդ Մարտիրոսովը հատել է հայ-ադրբեջանական սահմանը և գտնվում է ադրբեջանական կողմում:
Զինծառայողի հայրը որդու անհետացման լուրն ստանալուն պես մեկնել է Կապան, այսօր վերադառնում էր մեկ հստակ տեղեկությամբ` որդին Ադրբեջանում է: Այս մասին հայտնում է azatutyun.am-ը։
Էդուարդը ընդամենը 3.5 ամսվա ծառայող է: 13 տարի սպորտով է զբաղվել: Միջադեպի վերաբերյալ հոր վարկածները շատ չեն. «Իրեն բռնել են ու տարել են, իրենց ռազվեդկեն բռնել, տարել է»:
Ինչու, ինչպես է զինծառայողը հայտնվել ադրբեջանական կողմում, պաշտպանության նախարարի հանձնարարությամբ ծառայողական քննություն է նշանակվել: Ըստ նախարարության տարածած հաղորդագրության՝ զինծառայողի հետ կապը կորել է շաբաթ օրվանից:
«Ռուսական կողմի միջնորդությամբ Ադրբեջանի զինված ուժերի ներկայացուցիչների հետ իրականացված աշխատանքների արդյունքում պարզվել է, որ Մարտիրոսովը նույն օրը, դեռևս անհայտ հանգամանքներում, հատել է հայ-ադրբեջանական սահմանը և գտնվում է ադրբեջանական կողմում: Ձեռնարկվում են անհրաժեշտ քայլեր` շարքային Մարտիրոսովին հայկական կողմին վերադարձնելու ուղղությամբ», — ասված է ՊՆ հաղորդագրության մեջ:
Ներքին Հանդում կրակոցների ձայներ են լսել
Շարքային զինծառայող Էդուարդ Մարտիրոսովը հայ-ադրբեջանական սահմանը հատել է Կապանի տարածաշրջանի Ներքին Հանդ գյուղի մոտ տեղակայված մարտական հենակետից, տեղեկացրին այս գյուղի բնակիչները։
Շուրջ երկու ամիս առաջ էին Ներքին Հանդի բնակիչներն ահազանգել, որ ադրբեջանցիները մոտ մեկ կիլոմետր խորացել են դեպի գյուղի տարածք ու նոր վրաններ խփել, այդ ժամանակ Պաշտպանության նախարարությունը պարզաբանեց, որ տեղանքն ադրբեջանական է դարձել դեռևս նախորդ տարվա գարնանը։ Այժմ ադրբեջանցիները ակտիվ շինարարության մեջ են, ճանապարհ են կառուցում, պատմում են բնակիչները` հավելելով, թե ճանապարհն արդեն երևում է:
Վերջին օրերին Ներքին Հանդում կրակոցների ձայներ են լսել, նաև գյուղի ուղղությամբ. «Երկու փամփուշտ անմիջապես մեր տան ու գյուղապետի տան կողքն էր, արդեն փոշի բարձրացրեց, որ եկավ, ընկավ: Կրակոցները կային, բայց էսօր շատ հանգիստ է, ուղղակի էդ երեխան, մոլորվել է, չգիտեմ», — պատմում է տեղացիներից մեկը:
Ժամկետային զինծառայողի սահմանն անցնելու հանգամանքների վերաբերյալ ոչինչ առայժմ հայտնի չէ։ Զինծառայողին դիվերսանտ ներկայացնելու ադրբեջանական ջանքը գյուղում սովորական քաղաքականություն են համարում:
«Սուտ ա, տենց բան չկա, թուրքերն ասելու են էլի, բռնել են, տենց են ասելու», — հավելում են տեղացիները:
Նախորդ նյութըԲԴԽ հաշվետվություն․4 դատավորի լիազորություն դադարեցվել է, 4 խիստ նկատողություն
Հաջորդ նյութըՊետք է կարողանանք արդար դատավճիռ կայացնել, հակառակ դեպքում չենք կարող այս անկումը կասեցնել․զոհված զինծառայողի հայր
Հայաստանում մեկ շաբաթում գրանցվել է Covid-19-ի 1431 դեպք. մահացել է 4 մարդ
Ադրբեջանի լայնածավալ ագրեսիայի հետևանքով 7600 մարդ հարկադրված լքել է իր տունը․ ՀՀ կառավարություն
«Թեկուզ կյանքի գնով պետք է իմ ազգին մի բանով օգնեմ»
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
Հայաստանում մեկ շաբաթում գրանցվել է Covid-19-ի 1431 դեպք. մահացել է 4...
«Նուբարաշեն» ՔԿՀ-ում դատապարտյալ է մահացել
Edit with Live CSS
Write CSS OR LESS and hit save. CTRL + SPACE for auto-complete.